Leave-In Pflege - Birchbox
Haaröl Huile Originale Elixir Ultime
The Ritual of Ayurveda Haar- und Körperspray Anna Enquist (gebore op 19 Julie 1945) is die pennaam van een van die mees populêre vroulike skrywers in Nederland, Christa Widlund-Broer. Sy is bekend om beide haar poësie en om haar romans.
Arsenaal van klank, 'n keuse uit agt digbundels van Enquist, is in 2016 deur Protea Boekhuis uitgegee. Die bundel is saamgestel en vertaal uit die Nederlands na Afrikaans deur Zandra Bezuidenhout.
Enquist is gebore in Amsterdam, en het klavier gestudeer by die musiekakademie van Den Haag asook sielkunde by Leiden Universiteit.
Haar eerste gedigte het in 1988 in die tydskrif Maatstaf verskyn, terwyl haar eerste bundel Soldatenliederen in 1991 gepubliseer was terwyl sy werksaam was as 'n psigoanalis. In 1992 ontvang sy die C. Buddingh'-prijs vir haar debuut bloemlesing. Daarna het sy die meeste van haar tyd spandeer aan literatuur. Wat die poësie betref, het sy ses verdere bundels gepubliseer naamlik: Jachtscènes (1992), Een nieuw afscheid (1994), De tweede helft (2000), Hier was vuur (2002), De tussentijd (2004) en Nieuws van nergens (2010). Hulle is almal in een digbundel gepubliseer as Gedichten 1991-2012.
Enquist se eerste prosawerk, Het meesterstuk (1995) en Het geheim (1997), is sielkundige romans waarin klassieke musiek 'n belangrike rol speel. In 2002 het haar reikwydte wat aantal lesers betref verbreed met haar roman De ijsdragers wat versprei was as 'n gratis geskenk gedurende die Nederlandse Boekeweek van 2002.
Haar historiese roman, De thuiskomst (2005) handel om Elizabeth Batts, die vrou van die Britse eksploreerder James Cook, se lewe. In 2008 het sy Contrapunt gepubliseer, 'n boek wat handel oor 'n pianis wat Bach se Goldberg variasies studeer en haar gestorwe dogter in herinnering roep. Hierdie hartroerende roman is gebaseer op die skrywer se eie tragiese ondervindinge van die verlies van haar eie 27 jaar-oue dogter in 'n fietsongeluk in Amsterdam in 2001.
In 2005 het Enquist die Taalunie Toneelschrijfprijs saam met Antoine Uitdehaag en Anne Vegter ontvang vir hul toneelstuk Struisvogels op de Coolsingel.
Sielkundige- en verhoudingkwessies, die verlies van 'n kind of kinders, pynlike herinneringe, die uitdagings van oudword, sowel as Enquist se liefde vir klassieke musiek, is temas van die nie slegs Contrapunt nie, maar kom ook voor in haar roman van 2014, Kwartet.
↑ name=lf> "Anna Enquist". Nederlands letterenfonds. Besoek op 7 Februarie 2015.
↑ name="poezieclub_30_jaar"> "Budding(h)' Poets viert 30 jaar C.Buddingh'-prijs" (in Dutch). Poëzieclub. 10 November 2018. Geargiveer vanaf die oorspronklike op 5 March 2019. Besoek op 5 March 2019. AS1-onderhoud: Onbekende taal (link)
↑ name="coolsingel_taalunie_2005"> "Anna Enquist, Antoine Uitdehaag en Anne Vegter winnen Taalunie Toneelschrijfprijs 2005 met Struisvogels op de Coolsingel" (in Dutch). De Nederlandse Taalunie. Geargiveer vanaf die oorspronklike op 27 January 2019. Besoek op 27 January 2019. AS1-onderhoud: Onbekende taal (link)
Ontsluit van "https://af.wikipedia.org/w/index.php?title=Anna_Enquist&oldid=1998753"
Mense van Amsterdam
Nederlandse skrywers van die 21ste eeu
Nederlandse skrywers van die 20ste eeu
C. Buddingh-prijs wenners
Die bladsy is laas op 6 Junie 2019 om 12:08 bygewerk.